I-ca-yaa 48
Kuoth ɛ Cääk kä Lueel
1
Liŋ nɛmɛ lö dhɔr Je-kɔb,
yɛn tin cɔalkɛ kɛ ciöt I-thɛ-rɛl,
yɛn nɛy tin la kar Juda,
tin yäc kɛ ciöt Kuɔth Nhial,
tin liakɛ Kuoth I-thɛ-rɛl,
duundɛ ɣöö /cia lät ni
thuɔ̱k kɛnɛ cuɔ̱ɔ̱ŋ.
2
Yɛn nɛy ti cɔalɛ rɔ̱ i̱ ji̱ wec
in rɛl gɔɔydɛ rɔ,
tin nɔ̱a̱kɛ rɔ Kuoth I-thɛ-rɛl,
min cɔalkɛ ciötdɛ Kuoth Nhial
in la Ruey Ɣɔaa.
3
Ɣän cä tëë kɔn lat ni wal,
cäkɛ lat kɛ thokdä
a cäkɛ jak kä ŋa̱ckɛ,
cua̱kɛ la̱t kä cukɛ cu tuɔɔk.
4
Kɛ ɣöö ŋa̱cä buɔ̱m wecdu,
kä bum ŋuäkdu ce̱tnikɛ
ladiit,
kä bum wi̱cdu ce̱tnikɛ
ciɛk in yian,
5
ɣän cäkɛ la̱t ji̱ ni wal,
a /ken kɛ ni tuɔɔk
cäkɛ la̱t ji̱,
kɛ kui̱c ɛmɔ /ci dëë wee i̱,
“Ci kuth jiɛnkä kɛ la̱t,
cakɛ lat ɛ walkä
kɛnɛ kolaaŋkä.”
6
Ci ti̱ti̱ liŋ ɛn täämɛ,
guickɛ kɛn diaal,
a /cikɛ bi ku lat?
A tookɛ niɛ walɛ a wä nhiam
bä ji̱ la̱t tin pay tuɔɔk,
ti te tɔ̱ɔ̱wä ti kui̱ci.
7
Paykɛ cak ɛn täämɛ,
/cikɛ ti ca cak ni wal,
/keni kɛ met liŋ ɛ niɛ walɛ,
a /ci dëë wee i̱,
“Kɛ thuɔ̱k ŋa̱cä kɛ.”
8
/Ken yɛn kɛ kɔŋ liŋ
kä kuec yɛn kɛ,
kɛ ɣöö ni wal /ken ji̱thkun
kɔŋ lɛ̈p.
Kä ŋa̱cä jɛ ɛn ɣöö bia lät
a jiäk,
kä cɔalkɛ ji̱ ram mi
ci kac raar ni däpkädu.
9
“Kɛ kui̱ cio̱tädä cä gakdä päl,
kɛ kui̱ puɔnyädä cä gakdä
luɔc jɔk kä ji̱,
kɛ ɣöö /cä ji̱ bi däk.
10
Kä nɛnɛ cä ji̱ lɛy,
duundɛ ɣöö /cɛ ce̱tkɛ
lëy cikä min bo̱r,
ɣän cä ji̱ lɛy kɛ muɔ̱cdu rik.
11
Kɛ kui̱dä, kɛ kui̱ pua̱a̱nydä
cä jɛ la̱t,
Ɛŋu mɔ dëë ciötdä jak
kä jiäk ɔ?
/Cä buaydä dëë ka̱m ram mi dɔ̱ŋ.
Luɔ̱ny I-thɛ-rɛl ɛ lɔr
12
“Liŋä lö Je-kɔb,
ji̱n I-thɛ-rɛl in cä cɔl!
Ɛ ɣän, ɛ ɣän min nhiam,
kä ɛ ɣän min jɔak.
13
Ɛ ɣän lät piny ɔ kɛ tetdä,
kä ɛ tet cuëëcdä lät
pua̱a̱r ɔ,
mɔ cäkɛ cɔl ɔ,
la kɛn rɔ a jiɛɛc ni kɛɛl.
14
“Bia yɛn diaal bia liɛŋɛ ruac!
Ɛŋa kä kuth ci ti̱ti̱ lat ɔ?
Ci Kuoth Nhial raan mɛk,
mi bi Bɛ̈-bi-lɔn mak,
bɛ cärkɛ la̱t kɛ kui̱
Kɛ̈l-da-ya.
15
Cu Kuoth Nhial wee i̱,
‘Ɣän cä ruac, cä jɛ cɔl,
kä cä jɛ nööŋ, kä bä jɛ
jak kä lätdɛ jɛ agɔaa.’
16
Yɛn bia kä ɣä liɛŋɛ nɛmɛ,
nikɛ nhiam ɣän cä ruac
ɛ jɔc,
guäth ëë tuɔɔkɛ ta̱a̱ ɛn wi̱ni.”
Kä ɛn täämɛ ci Kuäär ni Kuoth
ɣä ja̱k kɛɛl kɛ yiëëdɛ.
17
Cu Kuoth Nhial ni Lueelun,
min la Kuoth I-thɛ-rɛl wee i̱,
“Ɛ ɣän Kuoth Nhial ni Kuothdu,
mëë ci ji̱ ŋi̱eec kɛ min
lot rɔ kɛ ji̱,
min nyuuth ji̱ kɛ duɔ̱ɔ̱p
in bi wä kɛ ji̱.
18
Duŋ mi cia liŋ ni ruacdä!
Dëë ria̱ŋdun ce̱tnikɛ pi̱ kiɛr,
kä dëë cuŋkun ce̱tnikɛ muaŋ yiëër,
19
dëë gaatkun ce̱tnikɛ liɛt,
kä dëë kuaykun ce̱tnikɛ
wäŋ bɛɛl,
/ci ciöötkiɛn dëë met bath
kiɛ deekɛ da̱k nhiamdä.”
20
Jiayɛ kä Bɛ̈-bi-lɔn,
barɛ rɔ̱ kä Kɛ̈l-da-ya,
latdɛ jɛ kɛ jɔw tɛthä lɔaac,
latdɛ jɛ,
ja̱kɛ jɛ ni peek ɣɔaa, wiaa i̱,
“Ci Kuoth Nhial ja̱ŋdɛ
ni Je-kɔb luɛl!”
21
/Ken rɛwkɛ näk mëë bo̱o̱thɛ
kɛ dɔr rɛ̈w,
cuɛ kɛ moc pi̱w rɛy pa̱a̱m,
cuɛ päm bak, kä cu pi̱w
ri̱i̱ŋ raar.
22
Kä cu Kuoth Nhial wee i̱,
“Thilɛ mal kɛ kui̱
nɛɛni tin jiäk.”
